Ograničen broj imigranata u Britaniji
Nova koaliciona vlada planira da ograniči broj imigranata koji dolaze izvan Evropske unije
Na severu Engleske, Avganistanac i njegova buduća supruga iz Slovačke, odvode se na saslušanje. Policija veruje da je brak prevara - da bi mladoženja ostao u Britaniji. Vlasti suzbijaju ovakve brakove koje imigranti smatraju lakim načinom da se domognu legalnog državljanstva. U južnoj Engleskoj, jedan sveštenik je osuđen za sklapanje više od 360 lažnih brakova. „, kaže Sem Bulimor iz Britanske granične službe. Bulimor kaže da je to postalo industrija, u kojoj osoba sa državljanstvom Evropske unije može da zaradi i više od deset hiljada dolara za lažni brak. Ovaj sveštenik je počeo da sarađuje sa policijom kada su ga preplavili sumnjivi zahtevi za sklapanje braka. U toku jedne ceremonije, on je počeo da nabraja imena železničkih stanica umesto zaveta i mlada, koja očigledno nije znala engleski, počela je da ponavlja za njim. Prečasni Tim Kodling kaže da je crkva laka meta, jer građani mogu i u crkvi da sklope zakoniti brak. Vlada britanskog premijera Dejvida Kamerona pokušava da kontroliše priliv imigranata koji dolaze izvan Evropske unije. Vlada je ograničila broj imigranata koji ulaze u zemlju na 24.100 ljudi godišnje. Taj zakon je privremen, ali se očekuje da postane trajan sledećeg aprila. Ovakvu politiku kritikuje grupa nobelovaca, koji ističu da će ona obeshrabriti dobre studente i naučnike da dolaze u Britaniju i da će ugroziti ugled Britanije kao predvodnika naučnog istraživanja. Poslovni lideri kažu da će zakon sprečiti poslodavce da regrutuju najtalentovanije ljude na svetu. Na to upozoravaju i proizvođači automobila. Alp Mehmet koji radi u istraživačkoj organizaciji „Migrejšn voč“, podržava vladinu odluku i veruje da broj imigranata izmiče kontroli. Britanija je tokom duge istorije prihvatala imigrante, a prestonica je puna različitih etničkih susedstava, kao što je Brikston u južnom Londonu, dom velikog broja ljudi karipskog porekla, koji su se doselili četrdesetih godina prošlog veka. U Britaniju godišnje dođe oko 176 hiljada imigranata. Novi premijer želi da smanji njihov broj na desetinu hiljada, ali je nagovestio mogućnost ublažavanja ograničenja za kvlifikovane radnike - da bi Britanija ostala otvorena za biznis.